Common Sense
Common Sense ('Iudicium Commune', 'Intellectus Commune') est libellus a Thoma Paine annis 1775 et 1776 scriptus, qui homines in Tredecim Coloniis movit ad libertatem a Britanniarum Regno aestate anni 1776 declarandam et defendandam. Libellus in lingua lucida et simplice commoda et inopiam proximae libertatis politicae explicavit. Libellus sine auctoris nomine die 10 Ianuarii 1776 divulgatus est, initio Rerum Novarum Americanarum, et praesens mirum erat. Late vendebatur et distribuebatur, et in cauponis aliisque locis clare legebatur. Georgius Washingtonius iussit ut libellus ad omnes milites suos Exercitum Britannicum Bostoniae eo tempore circumdantes clare legeretur. Pro numero civium colonias eodem tempore habitantes (2.5 milliones), opus maximam venditionem et numerum lectorum ullius libri in historia Civitatum Foederatarum habuit. Usque ad 2005 saltem, optime venditus titulus Americanus omnium temporum mansit. Common Sense argumentum pro libertate a dicione Britannica lectoribus attulit cum res libertatis petendae maximi momenti erat. Paine modo scripsit et ratiocinatus est quem vulgus facile intellexerit: argumenta philosophica et ornamenta Latina a scriptoribus aevi illuminationis usitate adhibitos dimittens, libellum construxit sicut homilia religiosa, locisque biblicis nitebatur ut ad populum provocaret. Libertatem cum vulgaribus fidibus Protestantibus dissentientibus coniunxit ut identitatem politicam proprie Americanam praeberet. Gordon S. Wood historicus Common Sense appellavit "incendiarissimum et popularissimum totius aevi sediotiosi libellum."